Εκτίμηση θερμοχωρητικότητας τυπικών κατασκευών με διαφορετικά συστήματα δόμησης
Creators: name: Albayyouk, Mousa Nabil
Publisher: name: Aristotle University of Thessaloniki
Year: 2017
Subjects: Θερμοχωρητικότητα
Ενεργειακή απόδοση
ΤΕΕ-ΚΕΝΑΚ (Τεχνικό επιμελητήριο Ελλάδας. Κανονισμός ενεργειακής απόδοσης κτιρίων)
Thermal capacity
Energy efficiency
TEE-KENAK

description: Η παρούσα διπλωματική εργασία έχει αντικείμενο τη μελέτη της ενεργειακής κατανάλωσης και της θερμοχωρητικότητας στον κτηριακό τομέα. Πραγματεύεται την ενεργειακή απόδοση του κτηρίου μελέτης σύμφωνα με δύο διαφορετικές προσεγγίσεις της ανηγμένης θερμοχωρητικότητας σε σχέση με διαφορετικούς τρόπους δόμησης. Αρχικά διαμορφώθηκαν έξι διαφορετικά σενάρια. Στα τέσσερα πρώτα μελετάται το κτήριο μελέτης ως συμβατική κατασκευή με διαφορές ως προς τη θερμομόνωση, το πέμπτο αποτελεί πέτρινη κατασκευή ενώ το έκτο μεταλλική. Το κτίσμα σε όλα τα σενάρια έχει την ίδια διαμόρφωση εσωτερικών χώρων. Η κατασκευή βρίσκεται σε περιοχή της Θεσσαλονίκης και σχεδιάστηκε σύμφωνα με τις κλιματολογικές συνθήκες της ζώνης Γ όπως ορίζουν οι κανονισμοί. Ως πρώτο βήμα για τη σχεδίαση του κτίσματος χρησιμοποιήθηκε το πρόγραμμα Revit. Εν συνεχεία έγινε υπολογισμός των συντελεστών θερμοπερατότητας των δομικών στοιχείων και λήφθησαν υπόψη οι θερμογέφυρες στα σενάρια με θερμομόνωση προκειμένου να εισαχθούν στο πρόγραμμα ΤΕΕ - Κ.Εν.Α.Κ ώστε να υπολογιστεί η ενεργειακή απόδοση του κτίσματος. Εν συνεχεία παρατέθηκε ο υπολογισμός της ενεργειακής απόδοσης με δύο διαφορετικές προσεγγίσεις της ανηγμένης θερμοχωρητικότητας. Στην πρώτη περίπτωση, ο υπολογισμός έγινε βάσει των τιμών της ανηγμένης θερμοχωρητικότητας που υπήρχαν στην τεχνική οδηγία. Κατά τη δεύτερη περίπτωση ελήφθησαν οι τιμές της ενεργού θερμοχωρητικότητας των δομικών στοιχείων, υπολογίστηκε η τιμή της ανηγμένης θερμοχωρητικότητας και κατόπιν τα δεδομένα εισήχθησαν εκ νέου στο πρόγραμμα για τον υπολογισμό της ενεργειακής απόδοσης. Τέλος πραγματοποιήθηκε σύγκριση των αποτελεσμάτων της ενεργειακής απόδοσης μεταξύ των διαφορετικών τρόπων υπολογισμού και συσχέτιση μεταξύ θερμοχωρητικότητας κτηρίου και ενεργειακής συμπεριφοράς των διαφορετικών σεναρίων που μελετήθηκαν.
description: This thesis will examine the study of energy consumption and heat capacity in the building sector. Energy performance depends on different methods used in various buildings, it can be performed in two different approaches to reduce the head capacity. There has been six (6) different test scenarios done for this research. In the first four (4) tests, the building was studied as a conventional construction with differences in thermal insulation, the fifth was a stone construction while the sixth was metallic. All buildings were consistent throughout the six scenarios, they all had the same interior design. The construction was tested in Thessaloniki and designed according to the climatic conditions of zone C as defined by the regulations. The Revit program was used as the first step in constructing the building. Subsequently, the thermal transmittance coefficients of the building elements was calculated, and the thermal insulation scenarios were taken into account in order to enter the TEE - Κ.Εν.Α.Κ program to calculate the energy efficiency of the building. As a result, two different approaches are determined to reduce the head capacity resulting in energy efficiency. In the first case, calculations were based on the reduced heat capacity values in a technical approach. In the second case, the active heat capacity values of the building elements were extracted, and the reduced heat capacity was calculated. The data was then reintroduced into the program for calculating the energy efficiency. In conclusion, this thesis encompasses the correlation between the building heat and the energy behavior in different scenarios, as well as comparing the energy efficiency in various methods.